open-index/open-wikipedia-markdown huggingface dataset:
Rekognícia

náhľad|Rekognícia
**Rekognícia** je osobitná kriminalisticko-taktická metóda. Jej podstata spočíva v tom, že určitá osoba znovupoznáva a tým stotožňuje alebo diferencuje určitú osobu, zviera, alebo vec, ktorú pred tým sama bezprostredne vnímala v súvislosti s udalosťou trestného činu. Je upravená v § 126 Trestného poriadku.

Znovupoznávaná môže byť živá aj mŕtva osoba. Pri rekognícii živých osôb sa spravidla k vykonaniu úkonu priberajú ďalšie osoby. Počet pribratých osôb závisí od konkrétnej vyšetrovanej udalosti, v praxi najčastejšie 6 osôb. V prípade rekognície mŕtvol sa ďalšie mŕtvoly nepriberajú. 
Znovupoznávané môžu byť takisto hnuteľné (napr. zbrane) ako aj nehnuteľné veci.

## Druhy rekognície
* podľa pôvodnosti objektov 
# Rekognícia objektov in natura 
# Rekognícia podľa ich modelov (predovšetkým fotografií)
* podľa identifikačných súvislostí
# podľa anatomicko- morfologických znakov
# podľa funkčno-pohybových znakov
# podľa vonkajších znakov u vecí
Podľa druhu objektu rekognície 
# rekognícia osoby (živej, mŕtvej)
#rekognícia vecí ( hnuteľnej, nehnuteľnej)
#rekognícia zvierat (živých, mŕtvych)
Rekognícia podľa spôsobu vizuálneho kontaktu medzi objektom a subjektom rekognície:
# otvorenú/ neskrytú 
# skrytú ( subjekt pozoruje objekt cez jednovetné zrkadlo)

## Referencie


## Bibliografia
*Romža, S.: Kriminalistika. Košice: Právnická fakulta UPJŠ, 1993. Str. 132 – 139. ISBN 80-7097-247-5
*Šimovček, I.: Kriminalistika. Plzeň: Aleš Čeněk, 2011. Str. 276 – 282. ISBN 978-80-7380-343-8

Kategória:Kriminalistika
John Warcup Cornforth

Sir **John Warcup Cornforth** (* 7. september 1917, Sydney, Austrália – † 8. december 2013,Brighton, Spojené kráľovstvo) bol austrálsky organický chemik.

V roku 1975 získal Nobelovu cenu za chémiu za štúdium stereochémie enzýmových reakcií.

## Životopis
Už v detstve začal trpieť otosklerózou následkom ktorej úplne ohluchol. Vyštudoval univerzitu v Sydney. Na univerzite spoznal svoju budúcu manželku Ritu Harradenceovú (* 1915 – † 2012); spolu potom odišli študovať do Anglicka na University of Oxford, kde bol ich učiteľom Robert Robinson. Obaja získali doktorát v roku 1941. V tom čase ešte nebolo možné postgraduálne študovať v Austrálii. V roku 1941 sa Cornforth a Harradenceová zosobášili; mali potom spolu syna a dve dcéry.

Spolupráca s Robertom Robinsonom pokračovala aj po získaní doktorátu a manželia Cornforthovi sa venovali medicínskemu výskumu, okrem iného penicilínu. Roku 1965 sa stal profesorom na univerzite vo Warwicku, roku 1975 odišiel na University of Sussex v Brightone, kde zostal až do dôchodku.

## Referencie


## Externé odkazy
* Nobelova cena

## Zdroj

Kategória:Osobnosti zo Sydney
Kategória:Austrálski chemici
Kategória:Austrálski ateisti
Kategória:Austrálske osobnosti anglického pôvodu
Kategória:Austrálske osobnosti nemeckého pôvodu
Kategória:Britskí chemici
Kategória:Britskí biochemici
Kategória:Britskí vysokoškolskí pedagógovia
Kategória:Nositelia Nobelovej ceny za chémiu
Kategória:Austrálski nositelia Nobelovej ceny
Kategória:Držitelia Copleyovej medaily
Kategória:Nositelia Davyho medaily
Kategória:Držitelia Radu britského impéria
Kategória:Nositelia ocenenia Australian of the Year
Kategória:Commanders of the Order of the British Empire
Kategória:Absolventi Oxfordskej univerzity
Kategória:Členovia American Academy of Arts and Sciences
Kategória:Členovia United States National Academy of Sciences
Kategória:Členovia Kráľovskej spoločnosti
Zlatá lopta FIFA

**Zlatá lopta FIFA** bolo futbalové ocenenie udeľované každoročne Medzinárodnou futbalovou federáciou najlepšiemu futbalistovi sveta v uplynulom kalendárnom roku od roku 2010 do roku 2015. 

## História
Anketa vznikla v roku 2010 spojením ankety Zlatá lopta France Football a ankety Futbalista roka FIFA , od roku 2016 sa obe ankety vyhlasujú znovu samostatne , FIFA vyhlasuje anketu Najlepší futbalista FIFA (*The Best FIFA Men's Player*). V ankete rozhodovali o konečnom poradí hlasy reprezentačných trénerov, kapitánov reprezentačných mužstiev a novinárov. 

## Zlatá lopta FIFA

## Pozri aj
* Zlatá lopta France Football
* Futbalista roka FIFA
* Najlepší futbalista FIFA
* Cena Ferenca Puskása

## Referencie

Kategória:Futbalové ocenenia
Kategória:FIFA
Crittall

**Crittall** (iné názvy: **Crittal**, **crittal**) je druh nízkoteplotného veľkoplošného sálavého ústredného kúrenia s rozvodom teplovodného média, zabudovaným priamo vo vodorovných konštrukciách stavby.

Patent na tento spôsob vykurovania získali v roku 1927 američania Richard Godfrey Crittall a Leslie Joseph Musgrave. Vykurovacími telesami sú hady z kovových rúrok, zaliate spolu s betonárskou výstužou v monolitických stropoch. Systém je možné počas letného obdobia využiť aj na chladenie budovy.

Medzi výhody systému patrí „neviditeľnosť“ vykurovania, nízka povrchová teplota, dobrý horizontálny aj vertikálny gradient teploty, hlavne vo vyšších priestoroch. Nevýhody boli vysoké realizačné náklady, pracnosť pri výstavbe, problematická regulácia a nízka energetická efektívnosť.

Priekopníkmi tejto technológie v medzivojnovom Česko-Slovensku boli firma Skokan a projektanti Antonín Zeman a Karel Kalous. Prvé významné aplikácie boli Vinohradská nemocnica (1936) a obchodný dom Bílá labuť (1938) v Prahe. V Bratislave bol vykurovací systém Crittall prvýkrát použitý v terajšom Obchodnom dome Dunaj, ďalej napr. vo vežových domoch v Ružovej doline, vežových domoch na Miletičovej ulici, v Dome odborov Istropolis či vo výškovej budove Stavebnej fakulty STU.

## Referencie

Kategória:Vykurovanie
Zoznam chránených území v okrese Děčín

Toto je **zoznam chránených území v okrese Děčín** aktuálny k máju roku 2020, v ktorom sú uvedené chránené územia v oblasti okresu Děčín.

## Zrušené chránené územia

## Referencie

* Dáta v tabuľke boli prevzaté z databázy AOPK ČR.

Děčín
Děčín
Limerick (grófstvo)

**Grófstvo Limerick** (, ) je grófstvo v Írsku. Nachádza sa v provincii Munster a je tiež súčasťou stredozápadného regiónu. Grófstvo je pomenované podľa mesta Limerick. Miestnou vládou pre grófstvo je Rada mesta a grófstva Limerick. Podľa sčítania obyvateľstva v roku 2011 má grófstvo 191 809 obyvateľov.

## Iné projekty

## Zdroj

Kategória:Grófstvo Limerick
Kategória:Grófstva v Írsku
Hofberg

**Hofberg** je prírodná pamiatka ev. č. 2102 západne od obce Jetřichovice na juhozápadnom okraji dediny Vysoká Lípa v okrese Děčín. Oblasť spravuje AOPK ČR Správa CHKO Labské pískovce.

Predmetom ochrany je zachované lúčne spoločenstvo.

## Referencie


## Pozri aj
* Zoznam chránených území v okrese Děčín

## Iné projekty

## Externé odkazy
* Vyhláška 1/2000 o zriadení PP Hofberg

## Zdroj

Kategória:Chránené územia v okrese Děčín
Kategória:Chránená krajinná oblasť Labské pískovce
Kategória:Územia európskeho významu v Česku
Parmenides z Poseidónie

**Parmenides** alebo **Parmenidés** (*Parmenides*, iný prepis: *Parmenidés*) bol olympijský víťaz v behu na jedno stadion a na dve stadiá v roku 468 pred Kr.

Parmenida z Poseidónie korunovali v Olympii na 78. hrách olivovými vencami za víťazstvá v behu na jedno stadion a na dve stadiá. Beh na jedno stadion bol najstaršou (podľa tradície ho zaviedli v roku 776 pred Kr.) a aj hlavnou olympijskou disciplínou. Menom jeho víťaza sa označovala celá olympiáda. Beh na dve stadiá (diaulos) sa stal olympijskou disciplínou v roku 724 pred Kr.
  
Záznam o olympijskom víťazstve Parmenida je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
 
Olympijské víťazstvo Sófróna uvádza aj historik Dionysios z Halikarnasu, a to v súvislosti s datovaním udalostí, ktoré sa v tom roku udiali v starovekom gréckom svete.
   
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Víťazi starovekých olympijských hier v behu na dve stadiá
Koh-i-Noor

thumb|Sklenená replika diamantu Koh-i-Noor pred orezaním v roku 1852 v mníchove
**Koh-i-Noor** (z perzštiny: *Hora svetla*, tiež vyslovované **Koh-i-Nur** alebo **Kooh-e Noor**) je veľký bezfarebný diamant, ktorý bol nájdený v Kollur Mine v dnešnom štáte Ándhrapradéš v Indii pravdepodobne v 13. storočí. Pôvodne vážil 793 karátov (158,6 g). Počas nasledovných niekoľko storočí viackrát zmenil vlastníka medzi rôznymi feudálnymi panovníkmi v Južnej Ázii, maharadža Ranjit Singh, v záveti odovzdal diamant hinduistickému chrámu Džagannáth v Puri v dnešnom Uríši v Indii. Po jeho smrti v roku 1839 však Východoindická spoločnosť jeho závet nevykonala, až nakoniec skončil v rukách kráľovnej Viktórie po britskom dobytí Pandžábu v roku 1849.

V roku 1852 bol princ Albert – manžel kráľovnej Viktórie  – nespokojný s jeho tupým a nepravidelným vzhľadom a nechal ho obrúsiť z pôvodných 186 karátov (37,2 g). Výsledkom bol o 42 percent ľahší oslňujúci, oválne orezaný briliant s váhou 105,6 karátov (21,12 g) a s rozmermi 3,6 cm x 3,2 cm x 1,3 cm. Podľa moderných štandardov má rez ďaleko k dokonalosti v tom, že zadná časť je nezvyčajne široká, čo vyvoláva dojem čiernej diery, keď sa dívame na diamant natočený čelnou stranou, avšak gemológovia ho považujú za plný života. Vzhľadom na históriu diamantu, ktorá zahŕňa veľké boje medzi mužmi, Koh-i-Noor si získal reputáciu v rámci britskej kráľovskej rodiny nositeľa nešťastia, keď ho nosí muž. Od príchodu do krajiny ho nosia len členovia rodiny ženského pohlavia. 

Dnes sa diamant nachádza v prednej časti koruny Kráľovnej matky, súčasti britských korunovačných klenotov a každý rok ho vidia milióny návštevníkov v londýnskom Toweri. Vlády Indie, Pakistanu, Iránu a Afganistanu však tvrdia, že sú právoplatnými majiteľmi diamantu, a v posledných desaťročiach žiadajú jeho návrat. Avšak raná história diamantu je už bohužiaľ stratená v čase a britská vláda dala najavo, že Koh-i-Noor neopustí Spojené kráľovstvo.

## Iné projekty

## Zdroje
*

Kategória:Diamanty
Kategória:Dejiny Spojeného kráľovstva
Ithaca (New York)

náhľad|centrum
**Ithaca** je správne mesto okresu Tompkins County v štáte New York v USA. 

K roku 2010 tu žilo 30 014 obyvateľov. S celkovou rozlohou 15,7 km² bola hustota zaľudnenia 2 071 obyvateľov na km².

Sídli tu Cornell University. 

## Osobnosti mesta
* Alex Haley (* 1921† 1992), spisovateľ
* Dustin Brown (* 1984), hokejista

## Partnerské mestá
*  Eldoret, Keňa, 2007 

## Referencie


## Iné projekty

## Externé odkazy
* Oficiálna stránka

## Zdroj


Kategória:Mestá v New Yorku
Top Spin 4

**Top Spin 4** je česká videohra z roku 2011. Bola vytvorená štúdiom 2K Czech a vydaná 2K Sports na konzoly PlayStation 3, Xbox 360 a Wii. Ide o o tenisový simulátor a štvrtý diel z videohernej série Top Spin. Predchádzajúce diely však vytvorili iné štúdia. Hra bola v ankete BOOOM zvolená za najlepšiu českú hru roka 2011.

## Hráči v hre
* **[[Asociácia profesionálnych tenistov]]**
**  Roger Federer
**  Rafael Nadal
**  Novak Đoković
**  Andy Murray
**  Andy Roddick
**  Nikolaj Davydenko
**  James Blake
**  Stanislas Wawrinka
**  Gilles Simon
**  Bernard Tomic
* **[[Ženská tenisová asociácia]]**
**  Serena Williamsová
**  Caroline Wozniacka
**  Ana Ivanovićová
**  Vera Igorevna Zvonariovová
**  Jelena Jankovićová
**  Dinara Safinová
**  Eugenie Bouchardová
* **Legendy**
**  Andre Agassi
**  Boris Becker
**  Björn Borg
**  Patrick Rafter
**  Ivan Lendl
**  Pete Sampras
**  Jim Courier
**  Michael Chang

## Turnaje
V hre sa vyskytuje 39 turnajov.

## Referencie

*

## Externé odkazy
* Top Spin 4 na sector.sk

Kategória:Hry pre Xbox 360
Kategória:Hry pre PlayStation 3
Kategória:Hry pre Wii
Kategória:Počítačové hry z 2011
Kategória:Počítačové hry
Kategória:Športové počítačové hry
Splash Cars

**Splash Cars** je česká arkádová hra z roku 2015. Vytvorilo ju štúdio Craneballs. Hra je určená pre iOS a Android.

## Popis hry
Hráč ovláda autíčko, ktoré vracia svetu farby. Každý level je zasadený do mesta, kde hráč jazdí so svojím autíčkom, ktoré vypúšťa farby. Keď tesne prejde okolo nejakého objektu, tak mu vráti farbu. V plnení cieľa však hráčovi bránia policajné vozidlá, ktoré ho naháňajú. Hráč si musí tiež dávať pozor na ukazovateľ paliva. To si môže doplniť zelenými kanistrami, ktoré sa dajú nájsť po leveloch. Vedľa toho sa dajú nájsť ďalšie rôzne power-upy a mince, za ktoré sa dajú kúpiť nové vozidlá a vylepšenia.

## Referencie


## Zdroj

Kategória:Arkády
Kategória:Hry pre Android
Kategória:Hry pre iOS
Kategória:Počítačové hry z 2015
Kategória:Počítačové hry
Diaktorides (olympionik)

náhľad|Oxyrhynský papyrus 222
**Diaktorides** alebo **Diaktoridés** (*Diaktorides*, iný prepis: *Diaktoridés*) bol olympijský víťaz v tethrippe v roku 456 pred Kr.

Meno Diaktorida, olympijského víťaza v tethrippe, je zaznamenané na papyruse (P. Oxy. 222), ktorý bol v roku 1897 objavený britskými archeológmi Bernardom Grenfellom a Arthurom Huntom na egyptskom nálezisku v Oxyrhynchu. Predná strana tohto papyrusu uvádza zoznam olympijských víťazov od 75. do 78. a od 81. do 83. olympijských hier. Diaktorides je na tomto značne poškodenom papyruse uvedený v pätnástom riadku vpravo. Posledné štyri písmená jeho mena a názov jeho domovskej krajiny na papyruse chýbajú (Διακτο[ρίδης]...  Diakto[ridés]...).

Olympijský program hier sa o túto disciplínu rozšíril na 25. hrách v roku 680 pred Kr. Jazdecké preteky na dvojkolesových vozoch so štvorzáprahom boli privilégom bohatých občanov (majiteľov vozov), za ktorých v preteku váčšinou súťažil vozataj, a to v mene svojho pána. Víťazný veniec si vždy odniesol iba majiteľ voza. 
 
Olympionik Diaktorides podľa súťažnej disciplíny musel patriť do vplyvnej rodiny, historici sa preto prikláňajú k verzii, že bol pravdepodobne otcom *Eurydamy*, druhej manželky spartského kráľa Leótychida II. z kráľovskej rodiny Eurypontovcov, ktorý je chronologicky súčasný s obdobím jeho víťazstva v Olympii. Keďže v Sparte vládli dvaja králi (diarchia) vždy z dvoch rodov, Agiovcov a Eurypontovcov a uzatváranie manželstiev medzi týmito kráľovskými rodmi bolo zakázané, Diaktorides musel byť členom kráľovskej rodiny Eurypontovcov. Historik Herodotos o jeho rode zaznamenal: „*Tento [[Zeuxidamos (syn Leótychida II.)|Zeuxidemos]] sa nestal kráľom Sparty; zomrel pred Leótychidom a ostal po ňom syn [[Archidamos II.|Archidamos]]. Leótychidas potom ako stratil Zeuxidema, prijal za druhú manželku Eurydamu, sestru Meniovu, dcéru Diaktoridovu, s ktorou sa mu mužský potomok nenarodil, ale dcéra *Lampito*, ktorú Archidemos, syn Zeuxidemov, z rúk jej otca za ženu prijal. "* 
      
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v tethrippe
Alstom Konstal

náhľad|Alstom Konstal
náhľad|Súprava štětínskych vozňov 4N
[náhľad|Električka [Konstal 102Na (Katovice)]]
[náhľad|Súprava vozňov [Konstal 105Na v Zabrzu]]
náhľad|Električky 105N2k / 2000 vo Varšave
[náhľad|Električka [Alstom Citadis 100|116Nd]]
**Alstom Konstal** (predtým **Konstal**) je poľská spoločnosť, ktorá vyrába električky a vozidlá metra.

Spoločnosť Alstom Konstal bola založená v poľskom meste Chorzów. Ich najpopulárnejší typ električky je Konstal 105Na. Výzorom sa podobá na električku Tatra T6 so svojimi hranami a úzkym vzhľadom. Ich vnútorná stavba je taktiež veľmi podobná.
  
## Typy električiek

## Referencie


## Zdroje
* 
* http://www.ats.d6team.com

Kategória:Podniky v Poľsku
Kategória:Výrobcovia električiek
Kew Bridge

**Kew Bridge** je oblúkový cestný most cez rieku Temža spájajúci londýnske časti Richmond a Hounslow. 

Prvý most na mieste súčasného mosta bol navrhnutý Johnom Barnardom a postavený Robertom Tunstallom, majiteľom kompy, ktorá bola prevádzkovaná na mieste mosta. Výstavba mosta prebiehala v rokoch 1758 – 1759 a otvorený bol 1. júla 1759 Jurajom, Princom z Walesu. Most mal deväť oblúkov, dva kamenné pri brehoch a sedem drevených cez rieku. Najdlhšie rozpätie malo dĺžku . Nahradený bol druhým mostom, ktorý bol postavený Robertom Tunstallom, synom pôvodného staviteľa. Architektom druhého mosta bol James Paine, ktorý sa podieľal aj na návrhu neďalekého Richmond Bridge. Výstavba bola začatá 4. júna 1783 a stála 16 500 libier. Druhý most bol otvorený 22. septembra 1789 taktiež Jurajom, ktorý sa medzitým stal kráľom. Podobne ako na prvom moste, aj na druhom bolo vyberané mýto; v roku 1873 bolo zrušené.

Druhý most bol zničený v roku 1899 a na jeho mieste stál medzi októbrom a decembrom 1899 dočasný drevený most. Súčasný tretí most bol otvorený 20. mája 1903 kráľom Eduardom VII. a jeho manželkou Alexandrou Dánskou. Architektmi mosta boli John Wolfe Barry a Cuthbert A. Brereton. Celková dĺžka mosta je , najdlhšie z troch hlavných rozpätí má dĺžku . Šírka mosta je , vozovka má šírku  a chodníky . Výška mosta nad hladinou Temže pri nízkom prílive je . 

V jeho blízkosti sa nachádza rovnomenná železničná stanica a múzeum *Kew Bridge Steam Museum*.

Súbor:Kew Turnham Green 1785 map.jpg|Mapa mosta z roku 1785
Súbor:Myles Birket Foster Kew Bridge from Strand on the Green.jpg|*Kew Bridge from Strand on the Green*, maľba Mylesa Birketa Fostera znázorňujúca druhý most


## Referencie

## Iné projekty

## Externé odkazy
* 

Kategória:Architektúra z 1903
Kategória:Oblúkové mosty
Kategória:Cestné mosty v Anglicku
Kategória:Mosty v Londýne
Kategória:Kamenné mosty
Kategória:Mosty cez Temžu
Diaktorides

**Diaktorides** alebo **Diaktoridés** (*Diaktorides*, iný prepis: *Diaktoridés*) môže byť:
* olympijský víťaz v roku 456 pred Kr., pozri Diaktorides (olympionik)
* otec Eurydamy, manželky spartského kráľa Leótychidas II., pozri Diaktorides zo Sparty
* nápadník dcéry sikyónskeho vládcu Kleisthena, pozri Diaktorides z Krannónu
Kew Railway Bridge

**Kew Railway Bridge** je priehradový most mrežovanej sústavy preklenujúci Temžu, ktorý sa nachádza medzi londýnskymi časťami Richmond a Chiswick.

Most je využívaný systémom London Overground, v rámci ktorého sa nachádza na linke North London Line medzi stanicami *Kew Gardens* a *Gunnersbury* a od 1. januára 1877 linkou District londýnskeho metra. Autorom návrhu mosta bol W. R. Galbraith a most bol postavený v rokoch 1864 – 1869 ako súčasť rozšírenia železničnej trate North and South Western Junction Railway do Richmondu. Celková dĺžka mosta je  a každé z piatich rozpätí je  dlhé. Výška mosta nad hladinou Temže pri nízkom prílive je .

V blízkosti mosta sa z richmondskej strany Temže nachádza britský národný archív The National Archives.

Súbor:Kew Bridge construction.jpg|Výstavba mosta (1867)


## Referencie

## Iné projekty

## Externé odkazy
* 

Kategória:Priehradové mosty
Kategória:Mosty metra
Kategória:Mosty v Londýne
Kategória:Architektúra z 1869
Kategória:Železničné mosty v Anglicku
Kategória:Mosty cez Temžu
Euro Floorball Tour 2013

**Euro Floorball Tour 2013** bola v poradí 7. florbalová súťaž Euro Floorball Tour. V apríli sa konala vo fínskom meste Tampere, v novembri vo Švajčiarsku v Schaffhausene.

## Výsledky
### Euro Floorball Tour 2013 (Tampere)

### Euro Floorball Tour 2013 (Schaffhausen)

## Externé odkazy
* Oficiálna stránka EFT 2013 November
* Oficiálna stránka EFT 2013 Apríl

Kategória:Florbal v 2013
Kategória:Florbal vo Fínsku
Kategória:Florbal vo Švajčiarsku
Kategória:2013 vo Fínsku
Kategória:2013 vo Švajčiarsku
Kategória:Florbalové súťaže
Kategória:Športové podujatia v Tampere
Kategória:Športové podujatia v Schaffhausene
Oľga Májovská-Stručková

**Oľga Májovská** (* 18. máj 1943, Obsolovce† 14. február 2022) bola slovenská divadelná a televízna herečka.

Narodila sa v roku 1943 v dedinke Obsolovce (od r. 1976 súčasť Horných Obdokoviec) v okrese Topoľčany, asi 6 km od Radošiny. Vyštudovala Pedagogický inštitút v Nitre. Učiteľskú prax začala v obci Dubodiel, neskôr učila na ZDŠ vo Veľkých Ripňanoch. V rokoch 19781998 pôsobila na ZŠ Horné Obdokovce.

Ako talentovaná recitátorka zaujala Stanislava Štepku. Ponúkol jej spoluprácu a stala sa tak zakladajúcou členkou Radošinskeho naivného divadla. Účinkovala v prvých hrách Divadla, neskôr zaujala v hrách *Jánošík*, *Človečina* a stvárnila hlavnú postavu v hre *Alžbeta Hrozná*. Účinkovala v televíznom projekte *Trpaslíci s rodokmeňom* (1973). V roku 1975 sa znova vydala a narodila sa jej dcéra Anna. Rodičovské povinnosti jej už nedovolili naďalej aktívne pracovať v divadle. No v roku 1983 si s radošincami ešte spolu s dcérkou zahrala v TV filme *Víno vinovaté*. Predtým prijala malú úlohu susedy v rodinnom filme *[[Otec ma zderie tak či tak]]* (1980).

Zomrela po dlhej a ťažkej chorobe 14. februára 2022. Pochovaná je na cintoríne v Obsolovciach.

## Referencie

## Externé odkazy
*
*

Kategória:Slovenskí divadelní herci
Kategória:Slovenskí televízni herci
Kategória:Osobnosti z Horných Obdokoviec
Kategória:Radošinské naivné divadlo
Polymnastos

**Polymnastos** (*Polymnastos*) môže byť:
* olympijský víťaz v roku 456 pred Kr., pozri Polymnastos z Kyrény
* starogrécky filozof (pythagorovec), pozri Polymnastos z Fliuntu
* starogrécky básnik, pozri Polymnastos z Kolofónu
Overkill

**Overkill** je thrash metalová skupina založená v roku 1980 v New Jersey. Zo začiatku hrali prebraté skladby skupín ako Motörhead, Kiss alebo Twisted Sister. Boli bez speváka. Potom sa k nim pridal Bobby „Blitz“ Ellsworth. Prva zostáva bola D. D. Verni basgitara, Bobby Gustaffson gitara, Rat Skates bicie a Bobby Blitz spev. V hudbe Overkillu je možné nájsť rôzne odtiene iných štýlov. Napríklad v *The Killing Kind*. Overkill prešiel cez obdobie ked thrash metalove skupiny hrali pomalšie čo je výsledkom *I Hear Black*. Od albumu *W.F.O.* si držia štandard typického thrash metalu. Najuspenejsie albumy sú *Under The Influence*, *The Years of Decay*, *Horrorscope*, *Ironbound*, *The Electric Age*, *White Devil Armory*. Overkill vydali veľmi veľa albumov ktoré sú raz experimentálne alebo progresívne. Ale celkovo to znie ako typický Overkill. Typické znaky sú D. D. Verniho basgitara a hlas Bobbyho Blitza. Overkill prešiel cez mnoho personálnych zmien. Jediné D. D. Verni a Bobby Blitz sú od začiatku. 

Ich maskotom je netopier *Chaly*, ktorý je na takmer každom albume. Overkill o ňom píše v piatich verziách skladby *Overkill*. Najlepšie je popisany v *Overkill III.* Overkill sa pravdepodobne inšpiroval záhadným tvorom z New Jersey — takzvaným newjerskym diablom.

## Texty
Overkill písali texty typické pre thrash metal. Od doby albumu *Under The Influence* si ponechali svoju vlastnu filozofiu. Hlavným textarom je Bobby „Blitz“ Ellsworth. Používa rôzne metafory a prirovnania a frázy. Napríklad v skladbe *Nothing To Die For* je fráza *old enough to know better* (dosť starý aby vedel lepšie). V drunken wisdom je fráza Why dont you get yourself a life, just get the dick out here. Overkill napísal aj skladbu o živote v New Jersey *Hello From The Gutter* (Ahoj z odkvapovej rury). Overkill napísal aj príbeh v piatich verziách. *Overkill I. II. III. IV. V.*

## Diskografia
**Feel The Fire* (1985)
**Taking Over* (1987)
**Under the Influence* (1988)
**The Years of Decay* (1989)
**Horrorscope* (1991)
**I Hear Black* (1993)
**W.F.O.* (1994)
**The Killing Kind* (1996)
**From the Underground and Below* (1997)
**Necroshine* (1999)
**Coverkill* (1999)
**Bloodletting* (2000)
**Killbox* (2003)
**ReliXIV* (2005)
**Immortalis* (2007)
**Ironbound* (2010)
**The Electric Age* (2012)
**White Devil Armory* (2014)
**The Grinding Wheel* (2017)
**The Wings of War* (2019)
**Scorched* (2023)

## Iné projekty

## Zdroj

Kategória:Thrashmetalové hudobné skupiny USA
Kategória:Hudobné skupiny z 1980
Polymnastos z Kyrény

**Polymnastos** (*Polymnastos*) bol olympijský víťaz v behu na jedno stadion v roku 456 pred Kr.

Polymnasta z Kyrény korunovali v Olympii na 81. hrách olivovým vencom za víťazstvo v behu na jedno stadion. Beh na jedno stadion bol najstaršou (podľa tradície ho zaviedli v roku 776 pred Kr.)  a zároveň hlavnou udalosťou hier. Meno ich víťaza sa používalo na označenie celej olympiády. 
  
Záznam o olympijskom víťazstve Polymnasta je uvedený v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomnosti Iulia Africana, autora diel, zachovaných prevažne len vo fragmentoch.
 
Olympijské víťazstvo Polymnasta uvádzajú aj historici Diodóros Sicílsky a Dionysios z Halikarnasu. Diodóros v súvislosti s datovaním udalostí, ktoré sa v tom roku udiali v starovekom Grécku a Dionysios s datovaním rímskych udalostí.
   
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu na jedno stadion
Kategória:Starovekí športovci z Kyrény
Sam Smith

**Samuel Frederick** **„Sam“** **Smith** (* 19. máj 1992, Londýn, Anglicko) je anglický spevák-skladateľ. V októbri 2012 ho preslávila spolupráca na prelomovom singli „Latch“ od skupiny Disclosure, ktorá dosiahla 11. priečku v britskom singlovom rebríčku. Ďalej s Naughty Boy spolupracoval na singli „La La La“, ktorý sa stal ich prvým singlom číslo jeden, v máji 2013.

V decembri 2013 bol nominovaný na Brit Critics' Choice Award 2014 a v ankete BBC's Sound of 2014, vyhral. V máji 2014 vydal pod vydavateľstvom Capitol Records UK svoj debutový štúdiový album s názvom *In the Lonely Hour.* Vedúci singel, „Lay Me Down“ bol vydaný pred „La La La“. Druhý singel s názvom „Money on My Mind“, sa stal jeho druhým singlom číslo jeden v Spojenom kráľovstve. Jeho tretí singel s názvom „Stay with Me“ dosiahol medzinárodný úspech a obsadil prvú priečku v britskom rebríčku a druhú v americkom rebríčku *[[Billboard Hot 100|Billboard]]* Hot 100. Pieseň, „I'm Not the Only One“ sa stala štvrtým singlom a dosiahla číslo päť v oboch krajinách. Piaty singel, „Like I Can“, obsadil deviate miesto v Spojenom kráľovstve. 

V decembri 2014 obdržal šesť nominácií Grammy Awards, a na 57. ročníku udeľovania cien Grammy vyhrali štyri z nich: Najlepší nováčik, Nahrávka roka, Pieseň roka („Stay with Me“), a Najlepší vokálny popový album (*In the Lonely Hour*). Na Brit Awards, vyhral ceny v kategórii „Britský objav roka“ a „Cena za celosvetový úspech“. V októbri 2015 vydal pieseň s názvom „Writing's on the Wall“, ako ústrednú pieseň k filmu Jamesa Bonda, *Spectre.* Sam za túto pieseň dosiahol Guinnessov rekord, pretože sa stala prvou Bondovou piesňou, ktorá obsadila prvú priečku v Spojenom kráľovstve. V januári 2016 vyhral za túto pieseň aj Zlatý glóbus za najlepšiu filmovú pieseň.

## Osobný život
	
V máji 2014 verejne vyhlásil, že je gej.

V októbri 2017 vyhlásil, že je genderqueer, a v septembri 2019 uviedol, že pre seba (v angličtine) uprednostňuje zámená *they/them* namiesto *he/him*. V slovenských textoch sa používajú oba varianty.

## Diskografia
* *In the Lonely Hour* (2014)
* *The Thrill of It All* (2017)
* *Love Goes* (2020)
* *Gloria* (2023)

## Turné

* In the Lonely Hour Tour (2015)
* The Thrill of It All Tour (2018)

## Referencie

## Zdroj

Kategória:Osobnosti z Londýna
Kategória:Anglickí popoví speváci
Kategória:Anglickí souloví hudobníci
Kategória:Anglickí speváci-skladatelia
Kategória:Držitelia ceny Brit Award
Kategória:Držitelia ceny Grammy
Kategória:Držitelia ceny Zlatý glóbus
Kategória:Feministi
Kategória:Anglickí nebinárni speváci
Kategória:Britské LGBT osobnosti
Kategória:Interpreti Capitol Records
Kategória:Interpreti hlavných skladieb k Jamesovi Bondovi
Oxid olovnato-olovičitý

**Oxid olovnato-olovičitý** (niekedy nazývaný aj **mínium**) je jasno-oranžový kryštalický alebo amorfný pigment. Chemický vzorec oxidu olovnato-olovičitého je Pb3O4. Používa sa na výrobu batérií, krištáľového skla a hrdziodolnej penetračnej farby.

## Štruktúra
Oxid olovnato-olovičitý má pri izbovej teplote tetragonálnu sústavu, ktorá sa pri teplote 170K (−103,15 °C) mení na rombickú sústavu. Táto zmena ovplyvní iba symetriu kryštálov a mierne ovplyvní medziatómové vzdialenosti a uhly.
[left|thumb|151x151px|[Základná bunka tetragonálnej sústavy Pb3O4. (šedá označuje olovo, červená kyslík)]]

## Výroba
Oxid olovnato-olovičitý sa vyrába kalcináciou oxidu olovnatého s prísunom vzduchu pri teplotách približne 450 °C až 480 °C
: 6 PbO + O2 → 2 Pb3O4

Oxid olovnato-olovičitý je tiež možné pripraviť pomocou žíhania uhličitanu olovnatého (ceruzitu) s prísunom vzduchu.
:6 PbCO3 + O2 → 2 Pb3O4 + 6 CO2

Ďalším spôsobom je žíhanie olovenej beloby
:3 Pb2CO3(OH)2 + O2 → 2 Pb3O4 + 3 CO2 + 3 H2O

Ako roztok sa dá Oxid olovnato-olovičitý pripraviť napríklad reakciou olovičitanu draselného a octanu olovnatého.
:K2PbO3 + 2 Pb (OCOCH3)2 + H2O → Pb3O4 + 2 KOCOCH3 + 2 CH3COOH

## Vlastnosti a reakcie
Oxid olovnato-olovičitý je takmer nerozpustný vo vode a etylalkohole. Je rozpustný v kyseline chlorovodíkovej, ktorá sa nachádza aj v žalúdku a preto je toxický pokiaľ je prehltnutý. Je takisto rozpustný v kyseline octovej a zriedenej zmesi kyseliny dusičnej a peroxidu vodíka.

Pri zohriatí na teplotu 500 °C sa začne rozkladať na oxid olovnatý a kyslík, pri teplote 580 °C je rozklad hotový.

2 Pb3O4 → 6 PbO + O2

## Využitie
Oxid olovnato-olovičitý je najčastejšie používaný ako pigment do penetračných náterov na železné objekty. Kvôli svojej toxicite ale má limitované využitie. V minulosti bol používaný spolu s ľanovým olejom ako hrubý, dlhotrvajúci anti-korozívny náter. Využíva sa aj v amatérskej pyrotechnike. Najväčšie využitie ale má pri výrobe olovnatého (krištáľového) skla.

## Fyziologické efekty
Keď je oxid olovnato-olovičitý vdýchnutý, dráždi pľúca. Pokiaľ ide o vyššie množstvo obeť pocíti kovovú chuť, bolesť v hrudi a brušnú bolesť. Pokiaľ je prehltnutý, rozloží sa v žalúdočných šťavách čo vedie k otrave. Pri vysokých koncentráciách môže byť absorbovaný aj cez kožu. Dlhodobé vystavenie môže v organizmoch viesť k nahromadeniu zlúčenín olova zo symptómami akútnej otravy olovom. Oxid olovnato-olovičitý je karcinogén pre laboratórne zvieratá, nie je ale potvrdené či má karcinogénne účinky aj na ľudí.

## Referencie


Olovnato-olovičitý
Olovnato-olovičitý
Kategória:Zlúčeniny olova
Kategória:Pyrotechnické oxidanty
NGC 5712

**NGC 5712** je eliptická galaxia v súhvezdí Malá medvedica, ktorú objavil William Herschel 20. decembra 1797.

Jej zdanlivá hviezdna veľkosť je 14,5.
        

## Pozri aj
* Zoznam NGC objektov

Kategória:Súhvezdie Malá medvedica
5712
0051799
Kategória:Eliptické galaxie
Kategória:Astronomické objekty objavené v roku 1797
Führer

thumb|Štandarda Adolfa Hitlera
**Führer** (v doslovnom preklade z nemčiny „vodca“), bol v dobách vlády nacistickej strany NSDAP v Nemecku titul pre Adolfa Hitlera, ktorý v podstate vládol ako diktátor. Der Führer bol označenie Hitlera, bez toho aby bolo potrebné uviesť jeho meno. Podobne sa vtedy v Nemecku zaužívali *Führerpartei* (vedúca úloha strany NSDAP) a *Führerkult* (kult osobnosti Hitlera). 

## Nacistické tituly
### Hitler ako vodca štátu a strany
Führer bol titul, ktorý si kancelár Hitler udelil zákonom po smrti posledného ríšskeho prezidenta Weimarskej republiky Paula von Hindenburga 2. augusta 1934. Nová pozícia s plným názvom *Führer und Reichskanzler* (vodca a ríšsky kancelár) spojila úrady prezidenta a kancelára a formálne urobila Hitlera nemeckou hlavou štátu a aj najvyšším predstaviteľom vlády.
 
Nacistické Nemecko zaviedlo tzv. Führerprinzip (vodcovský princíp) a Hitler bol všeobecne nazývaný ako *der Führer* („Vodca“). Jeden z najčastejšie opakovaných nacistických sloganov znel *Ein Volk, ein Reich, ein Führer* - 'jeden ľud, jedna ríša, jeden vodca'.

Vo vojenských záležitostiach užíval Hitler titul *Führer und Oberster Befehlshaber der Wehrmacht* ('Vodca a najvyšší veliteľ Wehrmachtu') až do mája 1942, kedy bol tento prídavok výnosom Hitlera zrušený. V zahraničných záležitostiach užíval titul *Führer und Reichskanzler* (Vodca a ríšsky kancelár) do 28. júla 1942, kedy bol titul zmenený na *Führer des Großdeutschen Reichs* (Vodca Veľkonemeckej ríše).

### (Polo) vojenské použitie slova Führer
Führer bol v Nemecku užívaný ako vojenský titul prinajmenšom do 18. storočia.
Kontext použitia slova na označenie Adolfa Hitlera ako najvyššieho vládcu Nemecka sa javí ironickým v porovnaní s tým, že v rámci vojenskej podjednotky nemeckej armády sa termín "Führer" vzťahoval na veliteľa postrádajúceho kvalifikáciu pre trvalé velenie. Napríklad veliaci dôstojník roty bol nazývaný *Kompaniechef*, ak však nemal dostatočnú hodnosť alebo skúsenosti alebo mu bolo velenie zverené iba dočasne, bol oficiálne titulovaný ako *Kompanieführer*.

Operačné príkazy rôznych stupňov vojenského velenia sa zvyčajne sprevádzali titulom odvodených od názvu jednotky nasledované titulom *Führer* s prihliadnutím na taktické zásady nemeckej armády používané v rôznych druhoch misií.

Výraz Führer bol používaný aj na nižších úrovniach hierarchie nezávisle na skúsenosti alebo hodnosti; napríklad *Gruppenführer* bol veliteľom pechotnej čaty (9 alebo 10 mužov). Okrem obvyklého významu bol Gruppenführer tiež oficiálnou generálskou hodnosťou vo Waffen-SS (SS-Gruppenführer), ktorá bola treťou najvyššou hodnosťou a dnes zodpovedá hodnosti Generálmajor*.*

Slovo *Truppenführer* sa všeobecne užívalo na označenie akéhokoľvek veliteľa alebo vodcu jednotky alebo jednotiek a mohlo sa týkať dôstojníkov mnohých rôznych úrovní velenia.

Za nacistov sa titul *Führer* užíval tiež v polovojenských tituloch. Takmer všetky nacistické polovojenskej organizácie, hlavne SS a SA mali polovojenské hodnosti postavené na titule Führer.

## Zdroj

Kategória:Tretia ríša
Kategória:Tituly
Kategória:Adolf Hitler
Fingal

**Fingal** (, čo znamená *cudzí kmeň*) je grófstvo v Írsku. Nachádza sa v provincii Leinster a je časťou grófstva Dublin. Jeho názov je odvodený od stredovekého územia škandinávskych cudzincov, ktorý sa usadili v tejto oblasti. Miestnou vládou grófstva je Rada grófstva Fingal. Podľa sčítania obyvateľstva v roku 2011 má grófstvo 273 991 obyvateľov čím je druhým najľudnatejším grófstvom v Írsku. 

## Zdroj
 

Kategória:Grófstvo Fingal
Kategória:Grófstva v Írsku
Majstrovstvá Európy vo vodnom póle 1966

**Majstrovstvá Európy vo vodnom póle 1966** boli v poradí 11. majstrovstvá Európy vo vodnom póle, ktoré organizuje Európska plavecká liga (LEN). Konali sa v Utrechte, v Holandsku v dňoch od 20.28. augusta 1966, za účasti rekordných 17 mužských tímov. Nováčikmi turnaja boli družstvá Írska a Turecka. Zápasy sa odohrali v Zwembad Den Hommel. Titul získal , ktorý sa vo finálovej skupine umiestnil pred  a . 

## Výsledky
### Základné skupiny
#### Skupina A

#### Skupina B

#### Skupina C

#### Skupina D

----

### 2. fáza
#### Skupina E

#### Skupina F

#### Skupina G

#### Skupina H

----

### 3. fáza
#### Skupina o 13.16. miesto

#### Skupina o 9.12. miesto

#### Skupina o 5.8. miesto

#### Finálová skupina

## Konečné poradie

## Referencie

## Externé odkazy
* Oficiálna stránka Európskej plaveckej ligy 
* Oficiálna stránka Holandského plaveckého zväzu 

## Zdroje
* ME vo vodnom póle na stránke Európskej plaveckej ligy  
* ME 1966 na stránke todor66.com 
* ME 1966 na stránke the-sports.org 

Kategória:Vodné pólo v 1966
Kategória:Majstrovstvá Európy vo vodnom póle
Vodné pólo
Chiswick Bridge

**Chiswick Bridge** je oblúkový cestný most cez Temžu spájajúci Mortlake v londýnskej časti Richmond a Chiswick v londýnskej časti Hounslow.

Most bol postavený na mieste bývalej kompy, ktorá tu existovala už od 17. storočia, ako súčasť cesty *Great Chertsey Road* (A316), podobne, ako aj neďaleký most Twickenham Bridge. Výstavba prebiehala v rokoch 1930 – 1933 a stála 208 284 libier. Otvorený bol Eduardom, Princom z Walesu 3. júla 1933, rovnako ako ďalšie dva londýnske mosty cez Temžu – Hampton Court Bridge a Twickenham Bridge. Most je železobetónový a obložený je vápencom z ostrova Portland. Architektom mosta bol Sir Herbert Baker a hlavným inžinierom Alfred Dryland. Celkovo má most 5 rozpätí, tri z nich preklenujú Temžu a bočné dve s dĺžkou  preklenujú chodníky na jej brehoch. Hlavné rozpätie sa s dĺžkou  stalo po dokončení najdlhším betónovým rozpätím na Temži. Ďalšie dve rozpätia na rieke majú dĺžku . Výška mosta nad hladinou Temže pri nízkom prílive je . Celková dĺžka mosta je  a jeho šírka je , vozovka má šírku  a zvyšok sú chodníky.

Most je známy najmä vďaka tomu, že sa nachádza  od miesta, ktoré označuje koniec veslárskych pretekov The Boat Race.

Súbor:Uni-boat-race-stone=Mortlake641r.jpg|*University Boat Race Stone*, miesto konca pretekov *The Boat Race*; v pozadí Chiswick Bridge


## Referencie

## Iné projekty

## Externé odkazy
* 

Kategória:Oblúkové mosty
Kategória:Cestné mosty v Anglicku
Kategória:Mosty v Londýne
Kategória:Architektúra z 1933
Kategória:Betónové mosty
Kategória:Mosty cez Temžu
Majstrovstvá Európy vo vodnom póle 1970

**Majstrovstvá Európy vo vodnom póle 1970** boli v poradí 12. majstrovstvá Európy vo vodnom póle, ktoré organizuje Európska plavecká liga (LEN). Konali sa v mestách Barcelona a Sabadell, v Španielsku v dňoch od 4.12. septembra 1970, za účasti 15 mužských tímov. Nováčikmi turnaja boli družstvá Fínska a Grécka. Pôvodne bolo prihlásených 16 družstiev, už po vyžrebovaní skupín odstúpilo Turecko. Zápasy sa odohrali v 3 dejiskách: Piscine Bernat Picornell, Piscina San Jorge de Barcelona a Piscina Municipal de Sabadell. Titul obhájil , ktorý sa vo finálovej skupine umiestnil pred  a .

## Výsledky
### Základné skupiny
#### Skupina A

#### Skupina B

#### Skupina C

----

### Nadstavbové skupiny
#### Skupina o 13.15. miesto

#### Skupina o 7.12. miesto

#### Finálová skupina

## Konečné poradie

## Referencie

## Externé odkazy
* Oficiálna stránka Európskej plaveckej ligy 
* Vodné pólo na oficiálnej stránke Španielskej federácie v plaveckých športoch  

## Zdroje
* ME vo vodnom póle na stránke Európskej plaveckej ligy  
* ME 1970 na stránke todor66.com 
* ME 1970 na stránke the-sports.org 

Kategória:Vodné pólo v 1970
Kategória:Majstrovstvá Európy vo vodnom póle
Vodné pólo
Euthymenes

**Euthymenes** alebo **Euthymenés** (*Euthymenes*, iný prepis: *Euthymenés*) môže byť:
* grécky geograf a historik v 6. stor. pred Kr., pozri Euthymenes z Massalie
* aténsky archón v roku 437 pred Kr., pozri Euthymenes (archón)
* olympijský víťaz v rokoch 400 a 392 pred Kr., pozri Euthymenes z Mainalu
Hunfalvyho chata

**Hunfalvyho chata** (, , ) bola chata na *Vyšnej velickej poľane* zo severnej strany dnešnej magistrály. Dnes miesto kde bola postavená pretína Tatranská magistrála.

## História chaty
Chatu postavil Uhorský karpatský spolok. S projektom sa začali jeho členovia zaoberať v roku 1875. Chceli tu postaviť veľkú chatu, ale nemali dostatok finančných prostriedkov. Nakoniec sa uspokojili s menším objektom. Na stavbu chaty prispeli riaditeľstvá kúpeľov v Novom Smokovci a v Starom Smokovci. Drevenú chatu, v ktorej bola okrem veľkej obytnej miestnosti kuchyňa s komorou a izba chatára, postavili a odovzdali verejnosti roku 1878. Pomenovali ju podľa veľkoslavkovského rodáka, historika, cestovateľa a zakladateľa uhorskej vedeckej geografie Jána Hunfalvyho (18201888). Hufalvy bol zakladateľom budapeštianskej odbočky spolku.

V chate až do otvorenia Sliezskeho domu cez letné mesiace hospodáril chatár z radov niektorých starších horských vodcov. Neponúkala veľký komfort. Keďže zvýšený turistický ruch potreboval lepšie služby Sliezska sekcia Uhorského karpatského spolku postavila na začiatku Velickej doliny Sliezsky dom. Za účasti viac ako 100 ľudí ho otvorili 2. júna 1895. Hufalvyho chata pomaly chátrala a v roku 1913 vyhorela.

## Referencie


## Externé odkazy
* Ivan Bohuš o tatranských chatách
* na turistickej mape

Kategória:Horské chaty vo Vysokých Tatrách
Kategória:Zaniknuté stavby na Slovensku
Kategória:Architektúra z 1878
Euthymenes z Mainalu

**Euthymenes** alebo **Euthymenés** (*Euthymenes*, iný prepis: *Euthymenés*) bol olympijský víťaz v zápasení v rokoch 400 a 392 pred Kr.

Euthymenes z arkádskej obce Mainalos bol na 95. olympijských hrách korunovaný olivovým vencom za víťazstvo v zápasení dorastencov a o osem rokov neskôr za víťazstvo v zápasení mužov. Zápasenie (*palé*) zaviedli v Olympii na 18. hrách v roku 708 pred Kr. a zápasenie dorastencov (*palé paidón*) na 37 hrách roku 632 pred Kr.   
 
Na pamiatku jeho olympijského triumfu mu jeho rodáci dali zhotoviť sochu, ktorú potom slávnostne umiestnili k sochám olymionikov v olympijskej *Altide*. Jeho sochu si ešte v druhom storočí mohol prezrieť staroveký cestovateľ a spisovateľ Pausanias, ktorý zaznamenal, že bola dielom sochárskeho majstra Alypa zo Sikyónu 
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v zápasení
Železničná trať České Budějovice – Černý Kříž

|}
**Železničná trať (České Budějovice) Odbočka Rožnov - Černý Kříž** (v cestovnom poriadku pre cestujúcich označená číslom **194**). Trať vedie cez (České Budějovice) Odbočka Rožnov, Černý Kříž. Je to jednokoľajová regionálna trať. 

## Dejiny
Prevádzka na úseku do Kájova bola zahájená v roku 1891, do Novej Pece v roku 1892 a do Volarov v roku 1910. Úsek do Nového Údolia viedol na štátnu hranicu a ďalej do Haidmühle, kde v dôsledku politického usporiadania Európy po 2. svetovej vojne bola prevádzka v roku 1951 zastavená; teraz je časť za Novým Údolím múzejná s "ľudským pohonom". Na úseku Stožec - Nové Údolí nebola od roku 1977 do roku 1990 prevádzkovaná osobná doprava. V roku 1958 bola trať pri Lipne preložená ako dôsledok výstavby priehrady a pôvodná trať je čiastočne pod vodou.

## Nadväzujúce trate
### Odbočka Rožnov
* Trať 196 (Summerau ÖBB) Horní Dvořiště št. hr. - Rybník - Odbočka Rožnov - České Budějovice
### Černý Kříž
* Trať 197 Číčenice - Volary - Nové Údolí

## Zdroj

## Externé odkazy
* na ZelPage.cz
* História železničných tratí

České Budějovice - Volary / Nové Údolí
Kategória:Doprava v okrese České Budějovice
Kategória:Doprava v okrese Český Krumlov
Kategória:Doprava v okrese Prachatice
Ján Hunfalvy

**Ján Hunfalvy** (; * 9. jún 1820, Veľký Slavkov, Habsburská monarchia† 6. december 1888, Budapešť, Maďarsko) bol geograf, univerzitný profesor a člen Maďarskej akadémie vied. Bol bratom Pavla Hunfalvyho – etnografa a lingvistu.

## Životopis
Narodil sa v rodine spišských Nemcov ako **Johann Hunsdorfer**. Jeho otec bol Ján Hunsdorfer a matka Mária rod. Wester. Neskôr, si meno pomaďarčil spolu s bratom Pavlom. Podobne ako jeho brat Pavol, študoval v polovici 30. rokov 19. storočia na lýceu v Kežmarku, potom v Miškolci, kde sa naučil po maďarsky, v Prešove, neskôr filozofiu, štatistiku, históriu a teológiu na univerzite v Berlíne a Tübingene.

Po vzniku katedry práva na kežmarskom lýceu sa v roku 1846 stal jej profesorom. Učil štatistiku a dejepis. Stal sa aktívnym účastníkom maďarskej revolúcie v rokoch 18481849 za čo bol v roku 1851 uväznený a pozbavený profesorského miesta.

Po prepustení z väzenia v roku 1853 odišiel zo Spiša do Pešti. Tu pracoval ako redaktor viacerých novín, od roku 1870 začal účinkovať na katedre geografie Kráľovskej univerzity v Pešti a v rokoch 18871888 bol rektorom  univerzity.

Bol spoluzakladateľom Uhorskej geografickej spoločnosti (1872) a jej predsedom. Bol členom mnohých zahraničných geografických spoločností. Vydal okolo 50 samostatných prác (v zemepise Uhorska venoval časť Tatrám, zemepis Afriky, a Európy) a bol zakladateľom vedeckého zemepisu Uhorska.

## Účinkovanie na Slovensku
Cestoval po okolí Kežmarku, po Spiši a Vysokých Tatrách. Výlety opísal v miestnych časopisoch, okrem iného publikoval aj článok o klimatológii Oravy. Jeho meno niesla Hunfalvyho chata vo Velickej doline vo Vysokých Tatrách.

V roku 2008 bratom Hunfalvyovcom na budove kežmarského lýcea odhalili pamätnú tabuľu: „Kežmarskí profesori, bratia Hunfalvovci, vedci európskeho formátu”. Pamätnú tabuľu majú aj vo svojom rodisku na obecnom úrade vo Veľkom Slavkove.

## Referencie

## Iné projekty

## Externé odkazy
* Záznam o narodení a krste v matrike farnosť Veľký Slavkov, pokrstený ako Johann Hunsdorfer

Kategória:Osobnosti z Kežmarku
Kategória:Osobnosti z Veľkého Slavkova
Kategória:Nemeckí publicisti
Kategória:Nemeckí autori náučnej literatúry
Kategória:Nemeckí vedci
Kategória:Osobnosti Evanjelického lýcea v Kežmarku
Kategória:Osobnosti Evanjelického kolégia v Prešove
Kategória:Uhorskí vysokoškolskí pedagógovia
Kategória:Vyučujúci na Univerzite Loránda Eötvösa
Kategória:Rektori Univerzity Loránda Eötvösa
Kategória:Osobnosti Vysokých Tatier
Čabel (prírodná rezervácia)

**Čabel** je prírodná rezervácia ev. č. 583 juhovýchodne od obce Bynovec v okrese Děčín. Oblasť spravuje AOPK ČR Správa CHKO Labské pískovce.

## Ochrana
Účelom ochrany je zachovanie typického rašeliniska so vzácnou flórou na pieskovcovom podklade. V najvlhkejších miestach rastú podrasty páperníku, brusnice barinnej, kľukvy močiarnej a rosičky okrúhlolistej.

V centrálnej časti rašelinového bôru sa nachádza zníženina, v ktorej sa hromadia dažďové zrážky. Zníženina sa periodicky zapĺňa a znova vysychá. Preto bolo nutné obmedziť výpar vody úpravou lesného porastu. Ďalej bolo nutné obmedziť rast invazívnej borovice hladkej.

## Geológia
V oblasti sa vyskytujú prevažne humolity.

Medzi horniny patrí pieskovec, hliny, slieň, prípadne pevná forma slieňovca.

## Referencie


## Pozri aj
* Zoznam chránených území v okrese Děčín

## Iné projekty

## Externé odkazy
* Výnos ministerstva kultúry ČSR o zriadení rezervácie

## Zdroj

Kategória:Chránené územia v okrese Děčín
Kategória:Chránená krajinná oblasť Labské pískovce
Kategória:Rašeliniská v Česku
Kategória:Povodie Kamenice
Kategória:Bynovec
Teodor Augustín Sauter

**Teodor Augustín Sauter** (**Theodor August Sauter**) (* 15. august 1886, Kežmarok, Rakúsko-Uhorsko† 30. jún 1949, Český Krumlov, Česko-Slovensko) bol kežmarský rodák, vydavateľ, tlačiar.

## Životopis
Narodil sa v rodine Teodora Pavla Sautera a jeho manželky Hedvigy Alžbety rodenej Wahlissovej. Študoval v Kežmarku na evanjelickom lýceu. Strednú odbornú školu vychodil v Kežmarku. V rokoch 19031904 bol praktikantom v kožiarskej fabrike v Liptovskom Mikuláši, potom pracoval v otcovom podniku, ktorý v roku 1908 prevzal a riadil.

V rokoch 19081942 bol šéfredaktorom a vydavateľom týždenníka Karpathen Post (Kartpatská pošta), v rokoch 19221937 aj jeho prílohy *Zipser Heimat* (Spišská vlasť), roku 1922 *Zipser Landwirt* (Spišský roľník).

Aktívne spolupracoval so *Spolkom obchodníkov a živnostníkov* v Kežmarku, bol jeho tajomníkom. Účinkoval v spišskonemeckej politickej strane *Zipserdeutche Partei*, v školstve a v iných verejnoprávnych združeniach. Bol novinárom a vydavateľom, podporoval niektorých spišských básnikov. V novinách, ktoré vydával a viedol sa po prvej svetovej vojne zasadzoval za ochranu záujmov spišských Nemcov, udržanie nemeckých škôl a nemeckej kultúry. Noviny Karpathen Post, ktoré viedol (šéfredaktorom bol Julius Andreas Hefty) sa zasadzovali za vytvorenie samostatnej *Spišskej republiky*, boli proti vzniku novej Československej republiky.

Bol zakladateľom a predsedom *Sociálnej demokracie na Spiši* a v Kežmarku, potom podporoval *Zipser Deutsche Partei* (Spišsko – nemeckú stranu). Po roku 1942 bolo vydávanie jeho novín Karpathen Post zastavené pre nesúhlas s nacistickou politikou *Karpathendeutsche partei* (Karpatskonemeckej strany), ktorú viedol Franz Karmasin.

Roku 1921 sa oženil s Margarétou Helenou, rodenou Kopp. Mali spolu tri deti. Starší syn Erhard pokračoval v otcovej práci, bol autorom hudobného diela *Zipser Volktänze* (Spišské tance). Padol ako 21 ročný na fronte.

Roku 1945 ho s celou rodinou evakuovali a až do svojej smrti žil s rodinou v ubytovni pre vysídlených v Českom Krumlove. Pracoval tu ako pastier oviec. Ich mladší syn Kurt Sauter žil v nemeckom Herne.

## Referencie


## Externé odkazy
* Záznam o narodení a krste v matrike záznam číslo 53 – evanjelická farnosť; pokrstený ako Tivadar Ágost Sauter

Kategória:Nemeckí publicisti
Kategória:Osobnosti z Kežmarku
Kategória:Nemecké osobnosti
Kategória:Slovenskí vydavatelia
Kategória:Slovenské osobnosti nemeckého pôvodu